### Beslutningstema

Det skal i denne sag besluttes, om udarbejdelsen af plangrundlaget for at etablere et biogasanlæg ved [adresse] skal fortsættes. Lennarth Andreasen omfatter en lokalplan, et kommuneplantillæg og dertilhørende miljøvurdering.

### Historik

Klima-, Vækst- og Udviklingsudvalget godkendte den 12. juni 2023 at igangsætte planprocessen for at etablere et biogasanlæg ved [adresse].

Klima-, Vækst- og Udviklingsudvalget besluttede på KVU-mødet den 8. oktober 2023 at indkalde Nature Energy Løgumkloster ApS til et dialogmøde med KVU-udvalget.

Dialogmødet med Nature Energy Løgumkloster ApS blev afholdt den 26. oktober 2023.

### Sagsfremstilling

Forvaltningen har i perioden 18. juli 2023 til 25. august 2023 indkaldt idéer og forslag mv. med henblik på planlægningsarbejdet, jf. Planlovens § Catrine Nilsson.

Som led i idéhøringen blev der afholdt et borgermøde i [adresse] den 17. august 2023.

Forvaltningen har modtaget i alt syv høringssvar. Et høringssvar udgøres af en underskriftsindsamling, der indeholder 24 underskrifter.

Høringssvarene og forvaltningens bemærkninger hertil er vedlagt som bilag.

Der gøres opmærksom på, at en lang række forhold ikke er afklaret i øjeblikket, men først vil blive afklaret som led i udarbejdelsen af lokalplan, kommuneplantillæg og miljøkonsekvensrapport. I den kommende proces vil der blive lagt særligt fokus på de bemærkninger som også er fremsendt i høringsperioden - således at de forhold belyses yderligere. Dette kan også med fordel ske i samråd med lokalområdet - som der opfordres til ved større projekter som involverer et lokalområde - udover projektansøgerne selv.

Forvaltningen vurderer generelt ikke, at der i idéhøringsfasen er indkommet nye oplysninger i sagen, der hindrer etableringen af et biogasanlæg ved [adresse].

Efter idéhøringens ophør har Nature Energy Løgumkloster ApS modtaget samtlige indkomne høringssvar.

Virksomhedens kommentarer hertil er vedhæftet som bilag.

Nature Energy Løgumkloster ApS forholder sig til følgende emner:

- Trafik og trafikkens påvirkning af området

- Visuelt udtryk

- Støj og lysforurening

- Sikkerhed og sundhed

- Grundvandssænkning og vandforsyning

- [adresse], jf. bilag 1

- Biomassesammensætning

- Afledte effekter i lokalområdet, jf. bilag 2

- Effekter indenfor bopælskommunen

- Lokale værdiskabende initiativer

Den videre proces:

- Forud for udarbejdelsen af miljøvurderingen foretages en afgrænsning af miljøvurderingens indhold, jf. §§ 11 og 23 i Miljøvurderingsloven

- Miljøvurderingen udarbejdes, jf. Miljøvurderingsloven

- Udkast til lokalplan og udkast til kommuneplantillæg udarbejdes, jf. Planloven

- Politisk behandling af udkast til lokalplan og udkast til kommuneplantillæg, herunder miljøvurdering og udkast til § 25-tilladelse

- Offentlig høring af det samlede plangrundlag (8 uger)

- Endelig politisk behandling af det samlede plangrundlag (ultimo 2024)

### Lovgrundlag

Planloven

Miljøvurderingsloven

### Fagchefen for Plan og Udvikling indstiller

|  |  |
| --- | --- |
| at | høringssvarene tages til efterretning, |
| at | Nature Energy's fremsendte kommentarer, herunder bilag, tages til efterretning, |
| at | udarbejdelsen af plangrundlaget for projektet fortsættes, og projekudvikler opfordres til fortsat dialog med lokalområdet. |

### Beslutning

Indstillingen godkendt med den tilføjelse, at udvalget holder et dialogmøde med lokalsamfundet, inden der sker politisk behandling af forslag til lokalplansforslag og kommuneplantillæg.